02.11 . 2020 Webcafe Ден преди вота за президент на САЩ кандидатът на демократите Джо Байдън води пред настоящия държавен глава Доналд Тръмп с 8 % на национално ниво . Това показват данните от финалното проучване на американската компания Morning Consult , цитирано от " Гардиън " . Самото проучването е проведено между 29 и 31 октомври , като в него участие са взели 14 663 души . Сред традиционно колебащеите се щати Байдън има преднина в Колорадо , Флорида , Мичиган , Минесота , Пенсилвания и Уисконсин демократите имат преднина , докато Тръмп води в Индиана , Мисури и Южна Каролина . Най - оспорван ще е вотът в щатите Аризона , Джорджия , Северна Каролина , Охайо и Тексас , където разликата между двамата е в рамките на статистическата грешка . Според проучването на Morning Consult демократите имат преднина пред републиканците със 7 % и по отношение на провеждащия се паралелно с това частичен вот за местата в Конгреса . Същевременно с това проучването RealClearPolitics дава 7 , 2 % преднина на Байдън на национално ниво , а в ключовите щати води средно с 3 , 2 % . За сравнение през 2016 г . , когато социолозите сочеха победа за Хилари Клинън , в проучванията тя водеше на национално равнище с 3 , 3 % , а в ключовите щати преднината ѝ беше около 1 , 1 % . Разликите спрямо 2016 г . обаче са наистина много , като тогава Доналд Тръмп успя да активира вота на много хора , които допреди това отказваха да гласуват , с което реално промени ситуацията . В момента голям процент от тези хора продължават да подкрепят Тръмп , но сега социологията ги взима предвид като фактор . Платформата за предизборни проучвания FiveThirtyEight дава 8 , 6 % преднина на Байдън . Паралелно с това сондаж на Monmouth University дава 5 - 7 % преднина на Байдън в ключовия щат Пенсилвания . Бившият вицепрезидент е подкрепян от 51 % , а американският лидер получава 44 % . До момента около 2 % не са решили за кого да гласуват .